CELEX: 32022D0573
Language: lv
Date: 2022-04-07 00:00:00
Title: Padomes Lēmums (KĀDP) 2022/573 (2022. gada 7. aprīlis), ar ko groza Lēmumu (KĀDP) 2019/538 par atbalstu Ķīmisko ieroču aizliegšanas organizācijas (OPCW) darbībām, īstenojot ES Stratēģiju masu iznīcināšanas ieroču izplatīšanas novēršanai

8.4.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 109/66
               
            
         PADOMES LĒMUMS (KĀDP) 2022/573
         (2022. gada 7. aprīlis),
         ar ko groza Lēmumu (KĀDP) 2019/538 par atbalstu Ķīmisko ieroču aizliegšanas organizācijas (OPCW) darbībām, īstenojot ES Stratēģiju masu iznīcināšanas ieroču izplatīšanas novēršanai
         EIROPAS SAVIENĪBAS PADOME,
         ņemot vērā Līgumu par Eiropas Savienību un jo īpaši tā 28. panta 1. punktu un 31. panta 1. punktu,
         ņemot vērā Savienības Augstā pārstāvja ārlietās un drošības politikas jautājumos priekšlikumu,
         tā kā:
         
                     (1)
                  
                  
                     Padome 2019. gada 1. aprīlī pieņēma Lēmumu (KĀDP) 2019/538 (1) par atbalstu Ķīmisko ieroču aizliegšanas organizācijas (OPCW) darbībām, īstenojot ES Stratēģiju masu iznīcināšanas ieroču izplatīšanas novēršanai.
                  
               
                     (2)
                  
                  
                     2022. gada 9. februārīOPCW, kas ir atbildīga par Lēmuma (KĀDP) 2019/538 1. pantā minēto projektu tehnisko īstenošanu, lūdza pagarināt minētā lēmuma īstenošanas laikposmu vēl par divpadsmit mēnešiem – līdz 2023. gada 30. aprīlim. Lūgtais pagarinājums ļaus OPCW mazināt Covid-19 pandēmijas radīto ietekmi uz konkrētu projekta darbību īstenošanu.
                  
               
                     (3)
                  
                  
                     Lēmuma (KĀDP) 2019/538 1. pantā minēto projektu īstenošanas turpināšanai līdz 2023. gada 30. aprīlim nav nekādas ietekmes uz finanšu resursiem.
                  
               
                     (4)
                  
                  
                     Tādēļ būtu attiecīgi jāgroza Lēmums (KĀDP) 2019/538,
                  
               IR PIEŅĒMUSI ŠO LĒMUMU.
         
            1. pants
            Lēmuma (KĀDP) 2019/538 5. panta 2. punktu aizstāj ar šādu:
            
               
                  “2.   Šis lēmums zaudē spēku 2023. gada 30. aprīlī.”
               
            
         
         
            2. pants
            Šis lēmums stājas spēkā tā pieņemšanas dienā.
         
         
            Luksemburgā, 2022. gada 7. aprīlī
            
               
                  Padomes vārdā –
               
               
                  priekšsēdētājs
               
               J. DENORMANDIE
            
         
         
            (1)  Padomes Lēmums (KĀDP) 2019/538 (2019. gada 1. aprīlis) par atbalstu Ķīmisko ieroču aizliegšanas organizācijas (OPCW) darbībām, īstenojot ES Stratēģiju masu iznīcināšanas ieroču izplatīšanas novēršanai (OV L 93, 2.4.2019., 3. lpp.).